钦定古今图书集成/明伦汇编/官常典/第632卷 > 朱穆
## 钦定古今图书集成/明伦汇编/官常典/第632卷 > 朱穆

按《后汉书》本传，“穆字公叔。桓帝永兴元年，百姓荒馑，
流移道路，冀州盗贼尤多，故擢穆为冀州刺史。冀部
令长闻穆济河解印绶去者四十馀人。宦者赵忠丧
父，归葬安平，僭为玉匣偶人。穆下郡案验，吏畏其严
明，遂发墓剖棺，陈尸出之。帝闻大怒，征穆诣廷尉，输
作左校。太学书生刘陶等数千人诣阙上书，愿黥首”
系趾《代穆校作》。帝览其奏，乃赦之。